open-index/open-wikipedia-markdown huggingface dataset:
ดำรง ลัทธพิพัฒน์

**ดำรง ลัทธพิพัฒน์** (29 สิงหาคม พ.ศ. 2475 – 29 กรกฎาคม พ.ศ. 2528)  อดีตเลขาธิการพรรคประชาธิปัตย์ อดีตรัฐมนตรีว่าการกระทรวงพาณิชย์ และรัฐมนตรีว่าการกระทรวงวิทยาศาสตร์และเทคโนโลยี

## ประวัติ
ดำรง เข้าสู่การเมืองโดยเป็นสมาชิกสภาผู้แทนราษฎร พรรคประชาธิปัตย์ ในการเลือกตั้งเป็นการทั่วไป พ.ศ. 2512 พร้อมด้วยพิชัย รัตตกุล ในเหตุการณ์ 14 ตุลา ดำรงเป็นหนึ่งในสมาชิกพรรคประชาธิปัตย์ที่ร่วมลงชื่อเรียกร้องรัฐธรรมนูญจากรัฐบาล ที่มหาวิทยาลัยธรรมศาสตร์

ได้รับเลือกให้เป็นเลขาธิการพรรคเมื่อวันที่ 18 พฤศจิกายน พ.ศ. 2518 แทนธรรมนูญ เทียนเงินที่ลาออกจากพรรคไป ด้วยมีความขัดแย้งกับสมาชิกในพรรค

ในเหตุการณ์ 6 ตุลา ดำรงถูกกล่าวหาร่วมกับชวน หลีกภัย และสุรินทร์ มาศดิตถ์ ว่าเป็นผู้ฝักใฝ่คอมมิวนิสต์

ดำรง ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาได้รับแต่งตั้งอีกครั้งในปี พ.ศ. 2519 จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการกระทรวงพาณิชย์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่

ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอก เปรม ติณสูลานนท์

ชีวิตส่วนตัว สมรสกับ สมศรี ลัทธพิพัฒน์ ซึ่งเป็นกรรมการผู้ทรงคุณวุฒิมหาวิทยาลัยธุรกิจบัณฑิตย์ มีบุตรด้วยกัน 2 คน ได้แก่ ดร.ดาริกา ลัทธพิพัฒน์ (บุตรสาว) อธิการบดีมหาวิทยาลัยธุรกิจบัณฑิตย์ ผู้ดำรงตำแหน่งคนปัจจุบัน และ ดร.วาว ดิลกะ ลัทธพิพัฒน์ (บุตรชาย) 

ดำรง ลัทธพิพัฒน์ถึงแก่อนิจกรรมในตำแหน่งรัฐมนตรีว่าการกระทรวงวิทยาศาสตร์ เทคโนโลยี และการพลังงาน ด้วยบาดแผลจากกระสุนปืนที่ศีรษะ โดยประกอบอัตวินิบาตกรรมนั่งรถประจำตำแหน่งมาทำงานที่ทำเนียบรัฐบาล เมื่อวันที่ 29 กรกฎาคม พ.ศ. 2528 เนื่องจากความเครียด ภายหลัง สมัคร สุนทรเวช ซึ่งขณะนั้นเป็นคอลัมนิสต์ "มุมน้ำเงิน" ในหนังสือพิมพ์*เดลิเมล์* ได้เขียนบทความว่า เขายิงตนเองให้ถึงแก่ความตายเพื่อหนีความผิดค้าเฮโรอีนข้ามประเทศ นางสมศรี ลัทธพิพัฒน์ (เกตุทัต) ภรรยา มอบหมายให้นายบัณฑิต ศิริพันธุ์ ทนายความ ฟ้องหมิ่นประมาทสมัคร สุนทรเวช ศาลฎีกามีคำตัดสินเมื่อเดือนธันวาคม 2531 ว่า นายสมัครมีความผิดตามฟ้อง ให้จำคุก 6 เดือน แต่ให้รอลงอาญาไว้ และปรับ 4,000 บาท ทั้งให้โฆษณาคำพิพากษาในหนังสือพิมพ์ 2 ฉบับ 7 วัน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครสวรรค์
หมวดหมู่:นักการเมืองจากจังหวัดนครสวรรค์
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:เสียชีวิตจากอาวุธปืน
หมวดหมู่:ผู้ฆ่าตัวตายด้วยอาวุธปืนในประเทศไทย
หมวดหมู่:เลขาธิการพรรคประชาธิปัตย์
ร็อคแมนเอ็กเซ่ WS

**ร็อคแมนเอ็กเซ่ WS** (ロックマンエグゼ WS) เป็นวิดีโอเกมจากซีรีส์ร็อคแมนเอ็กเซ่และเป็นเกมลำดับที่ 2 ของซีรีส์ร็อคแมนที่วางจำหน่ายโดยเครื่องเล่นเกมคอนโซลวันเดอร์สวอนคัลเลอร์ ออกจำหน่ายเมื่อวันที่ 8 กุมภาพันธ์ ค.ศ. 2003

## ระบบการเล่นเกม
ในร็อคแมนเอ็กเซ่ WS นั้นได้ใช้ระบบการเล่นของร็อคแมนซีรีส์และร็อคแมน X ซีรีส์มาอีกครั้ง และได้เพิ่มระบบแบทเทิลชิปนั้นในใช้เพียง 4 ช่องด้วยกันและสามารถเปลี่ยนสไตล์เชนจ์ได้

## บอสในฉากแต่ละด่าน
ในร็อคแมนเอ็กเซ่ WSในช่วงแรกๆมีบอสอยู่ 1 ตัวแต่ในด่านที่ 2 เป็นต้นไปจะมีบอสอยู่ 2 ตัวด้วยกัน
***ไฟเออร์แมน**
***คัลเลอร์แมน**
***อิเล็กทริคแมน**
***เมจิกแมน**
***ฟาโรห์แมน**
***สเน็คแมน**
***บอมเบอร์แมน**
***บลูส์**
***ดรีมไวรัส**
***กอสเพล**

## สไตล์เชนจ์
ในร็อคแมนเอ็กเซ่ WS นั้นสไตล์เชนจ์จะมี 5 ร่างและร่างลับอีก 1 แบบคือ
***ฮีทกัตซ์**
***วูดชิลด์**
***อควาคัสตอม**
***อิเล็ทริคบราเธอร์**
***ไซโตะ**

W
หมวดหมู่:เกมบนเครื่องเล่นวันเดอร์สวอน
ฮันเหียน

**ฮันเหียน** (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เจ้าเมืองเตียงสาและเป็นเจ้านายของฮองตงและอุยเอี๋ยนก่อนที่ทั้งสองจะมาสวามิภักดิ์ต่อเล่าปี่

## ประวัติตามวรรณกรรมจีนสามก๊ก

ในยุคราชวงศ์ฮั่นตอนปลาย รับใช้เล่าเปียวเจ้าแคว้นเกงจิ๋ว หลังจากเล่าเปียวเสียชีวิต แคว้นเกงจิ๋ว แตกออกเป็นเกงจิ๋วเหนือและเกงจิ๋วใต้ เกงจิ๋วเหนือปกครองโดยเล่าจ๋อง ลูกชายของเล่าเปียว ส่วนเกงจิ๋วใต้นั้นแตกออกเป็น 4 เมือง คือ เลงเหลง ปกครองโดยเล่าเตา ฮุยเอี๋ยงปกครองโดยเตียวหอม บุเหลงปกครองโดยกิมสวน และเตียงสาปกครองโดยฮันเหียน ต่อมา เล่าปี่ได้เกงจิ๋วเหนือ จึงได้ส่งขุนพลของตนไปรวบรวมเกงจิ๋วใต้ให้รวมกับเกงจิ๋วเหนือ จนสามารถยึดเมืองเลงเหลง ฮุยเอี๋ยง และบุเหลงได้ เล่าปี่ได้ให้กวนอูนำทหาร 300 นายไปตีเมืองเตียงสาของฮันเหียน

ฮันเหียนจึงให้ฮองตง ขุนพลของตนไปรบกับกวนอู ฮองตงตกม้าเสียที แต่กวนอูไม่ทำร้ายให้กลับไปเปลี่ยนม้าแล้วมารบใหม่ ฮันเหียนได้แนะให้ฮองตงยิงเกาทัณฑ์ใส่กวนอูให้ตาย แต่ฮองตงยิงถูกพู่ประดับหมวกของกวนอูไม่ถูกจุดสำคัญ ฮันเหียนจึงกล่าวหาว่าฮองตงเป็นใจให้กวนอู จึงให้ทหารนำตัวฮองตงไปประหาร อุยเอี๋ยน ขุนพลอีกคนของฮันเหียนจึงประกาศต่อทหารของฮันเหียนว่าฮันเหียนมีน้ำใจหยาบช้า จะฆ่าเสาหลักของเตียงสา ฆ่าฮองตงก็เหมือนฆ่าราษฎรทั้งเตียงสา และนำทหารไปสังหารฮันเหียนจนเสียชีวิตและเปิดประตูเมืองยอมสวามิภักดิ์ต่อกวนอู ในสามก๊กมีการกล่าวไว้ว่า ฮันเหียนมีน้องชายอยู่คนหนึ่งชื่อ ฮันโฮเป็นขุนพลของวุยก๊ก ฮันโฮคิดแก้แค้นฮองตงและอุยเอี๋ยนที่ฆ่าพี่ชายตนและสวามิภักดิ์ต่อเล่าปี่ ต่อมาจึงได้มีโอกาสเป็นแม่ทัพต้านทัพของเล่าปี่ที่จะมายึดฮันต๋ง แต่ในที่สุดก็ถูกฮองตงฆ่าตาย  

อย่างไรก็ตามในประวัติศาสตร์จริง ฮันเหียนไม่ใช่เจ้าเมืองที่เลวร้ายแต่ประการใด ฮันเหียนยังเป็นฝ่ายยอมแพ้แก่เล่าปี่เองโดยคำแนะนำของฮองตง และทั้งคู่ก็ทำงานรับใช้เล่าปี่หลังจากนั้น

## ดูเพิ่ม

* สามก๊ก
* ยุคสามก๊ก
* จดหมายเหตุสามก๊ก
* ตัวละครในสามก๊ก
* ฮันโฮ
* อุยเอี๋ยน

หมวดหมู่:บุคคลที่เกิดในคริสต์ศตวรรษที่ 2
ฮันเหียน
หมวดหมู่:เล่าเปียวและผู้เกี่ยวข้อง
เฮสเตีย

ในศาสนากรีกโบราณ **เฮสเตีย** (; , "เตาอิฐ" หรือ "บริเวณข้างเตาไฟ") ทรงเป็นเทพเจ้าพรหมจรรย์แห่งเตาอิฐ สถาปัตยกรรมกรีกโบราณ และการจัดระเบียบกิจกรรมในบ้าน ครอบครัวและรัฐที่ถูกต้อง ในเทพปกรณัมกรีก พระนางเป็นธิดาของโครนัสและเรีย

เฮสเตียทรงได้รับของบูชาที่ทุกการบวงสรวงในครัวเรือน ในที่สาธารณะ เตาอิฐของพริทเนียม (prytaneum) เป็นเสมือนสถานที่ศักดิ์สิทธิ์อย่างเป็นทางการของพระนาง เมื่อมีการก่อตั้งอาณานิคมใหม่ เพลิงจากเตาอิฐสาธารณะของเฮสเตียในนครแม่จะถูกนำไปยังนิคมใหม่ด้วย พระนางประทับนั่งบนบัลลังก์ไม้เรียบ ๆ โดยมีเบาะขนแกะสีขาว และไม่ทรงเลือกสัญลักษณ์ประจำพระองค์ ภาคโรมันของพระนาง คือ เวสตา

เฮสเตียทรงเป็นเทพเจ้าโอลิมปัสรุ่นแรก ร่วมกับดีมิเทอร์และฮีรา พระนางเป็นธิดาแห่งไททันโครนัสและเรีย พระเชษฐภคินีแห่งเฮดีส ดีมิเทอร์ โพไซดอน ฮีราและซูส โครนัสกลืนบุตรธิดาของตนทั้งหมดทันทีหลังคลอด ยกเว้นซูสบุตรคนสุดท้อง ต่อมาซูสบังคับให้โครนัสคายพี่น้องของพระองค์และทรงนำในสงครามกับบิดาและไททันอื่น เฮสเตียทรงเป็น "พระองค์แรกที่ถูกกลืนกิน... และพระองค์สุดท้ายที่ถูกขับออกอีกครั้ง" พระองค์จึงเป็นทั้งธิดาพระองค์แรกและพระองค์สุดท้าย การผกผันตำนานนี้พบในเพลงสวดสรรเสริญแอโฟรไดทีของกวีโฮเมอร์ (700 ปีก่อน ค.ศ.) เฮสเตียทรงปฏิเสธการเกี้ยวพาราสีของโพไซดอนและอพอลโล และทรงสาบานพระองค์เป็นพรหมจรรย์ตลอดกาล ซูสทรงบัญชาให้เฮสเตียทำหน้าที่เลี้ยงและรักษาไฟในเตาไฟโอลิมปัสด้วยส่วนที่ติดมันและติดไฟได้ของสัตว์ที่บูชาแด่พระเจ้า 

สถานภาพเทพเจ้าโอลิมปัสของเฮสเตียนั้นกำกวม Kenneth Dorter บันทึกว่า ในเอเธนส์ ใน "ชีวิตของเพลโต" "มีข้อแตกต่างกันในรายพระนามพระเจ้าหลักสิบสองพระองค์ว่าจะรวมเฮสเตียหรือไดอะไนซัสเข้ากับอีกสิบเอ็ดพระองค์ที่เหลือ ตัวอย่างเช่น แท่นบูชาพระเจ้าที่อโกรา มีแท่นบูชาของเฮสเตีย แต่ที่แถบลายตกแต่งตะวันออกของวิหารพาร์เธนอนกลับมีแท่นบูชาของไดอะไนซัส" บางครั้งถือกันว่าการละเว้นเฮสเตียออกจากรายพระนามเทวสภาโอลิมปัสเป็นนิทัศน์ของธรรมชาติไม่โต้ตอบและไม่เผชิญหน้าของพระนาง โดยทรงยกบัลลังก์โอลิมปัสให้แก่ไดอะไนซัสเพื่อป้องกันความขัดแย้งบนสวรรค์ เฮสเตียเป็นที่รู้จักกันในความเมตตา แต่ไม่มีแหล่งข้อมูลหรือตำนานโบราณอธิบายการยอมจำนนหรือการถอนพระองค์นี้ Burkert ให้ข้อคิดเห็นว่า "เนื่องจากเตาอิฐไม่สามารถเคลื่อนย้ายได้ เฮสเตียจึงไม่อาจมีส่วนแม้ในกระบวนการแห่งพระเจ้า โดยทรงปล่อยการเล่นตลกอื่นของเทพเจ้าโอลิมปัสไว้" สถานภาพทางเทพปกรณัมของพระองค์ที่เป็นธิดาหัวปีของเรียและโครนัสเหมือนจะอธิบายประเพณีที่ว่าของบูชาเล็กน้อยส่วนหนึ่งถวายแด่เฮสเตียก่อนการบูชาอื่นทั้งหมด ("เฮสเตียทรงมาก่อน")

ความกำกวมในเทพปกรณัมของเฮสเตียตรงกับลักษณะประจำ บุคลิกและการบรรยายที่คลุมเครือของพระองค์ พระนางทรงถูกระบุด้วยเตาอิฐซึ่งเป็นวัตถุรูปธรรม และภาวะนามธรรมของชุมชนและกิจกรรมในบ้าน แต่ภาพของพระนางนั้นหายากและไม่ค่อยปลอดภัย ในศิลปะกรีกคลาสสิก บางครั้งมีผู้วาดพระนางเป็นสตรี มีผ้าคลุมศีรษะอย่างเรียบง่ายและถ่อมพระองค์ บางครั้งแสดงภาพพระนางมีไม้เท้าในพระหัตถ์หรือประทับอยู่ข้างกองไฟขนาดใหญ่

## อ้างอิง

หมวดหมู่:เทพเจ้ากรีก
หมวดหมู่:พระเจ้าแห่งไฟ
หมวดหมู่:เทพีพรหมจรรย์
ภาษาปะหล่องปาเล

**ภาษาปะหล่องปาเล** (Pale  Palaung) หรือ **ภาษาปะหล่องเงิน** ภาษาดลัง มีผู้พูดทั้งหมด 267,539 คน พบในพม่า 257,539 คน (2543) อยู่ทางใต้ของรัฐชาน พบในจีน 5,000 คน (พ.ศ. 2538) ในยูนนานตะวันตก ส่วนใหญ่พูดภาษาไทลื้อ ภาษาจิ่งเผาะ หรือภาษาจีนได้ด้วย  ในไทยพบ 5,000 คน (พ.ศ. 2532) ใกล้เคียงกับภาษาปะหล่องชเวและภาษาปะหล่องรูไม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่อง เรียงประโยคแบบประธาน-กริยา-กรรม

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศไทย
หมวดหมู่:ภาษาในประเทศจีน
หมวดหมู่:ภาษาในประเทศพม่า
นางสาวกำไก่

***นางสาวกำไก่***  (金雞 *Jīnjī*)  ภาพยนตร์ฮ่องกง ออกฉายในปี พ.ศ. 2545 กำกับโดย แซมสัน ชิว แสดงนำโดยอู๋ จวินหรู

## นักแสดง
* อู๋ จินหยู - Kam
* เจิ้ง จื้อเหว่ย - เจมส์ บอนด์
* Eason Chan - Steely Willy
* Alfred Cheung - Doctor Cheung
* ฮูจุน - Ip Chi Kon
* หลิวเต๋อหัว - รับบทเป็นตัวเอง
* Tiffany Lee - คิมมี่
* เหลียง เจียฮุย - Professor Chan
* Krystal Tin - Kam's mamasan (credited as Yue Lai Tin)
* ตู้ เหวินเจ๋อ - เจ้าของประจำคลับ
* Irene Tsu - Kam's aunt
* หวง เย่อหัว - ริชาร์ด

## ดูเพิ่ม
* IMDb listing
* Entry at lovehkfilm.com
* HK cinemagic entry 
* ข้อมูลภาพยนตร์เรื่องนางสาวกำไก่

หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์ฮ่องกง
ประเทศ ส.ธนิกุล

**ประเทศ ส.ธนิกุล** หรือนายเวนิช แก้วมาลา เป็นนักกีฬาชกมวย เกิดเมื่อ 29 สิงหาคม พ.ศ. 2521 สถิติการชก 18 ครั้ง ชนะ 14 (น็อค 5) แพ้ 4

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นซูเปอร์เฟเธอร์เวทเมื่อ 21 เมษายน 2548 แพ้คะแนน วิคเตอร์ เมาซุล ที่ อินโดนีเซีย
** ชิงแชมป์ PABA รุ่นไลท์เวท เมื่อ 19 ส.ค. 2548 แพ้คะแนน แฮงก์กี้ โทเปีย (อินโด) ที่ อินโด 

## อ้างอิง

* สถิติการชก boxrec.com  
หมวดหมู่:นักมวยสากลชาวไทยรุ่นซูเปอร์เฟเธอร์เวท
มิตรภาพรักโลมา

***มิตรภาพรักโลมา*** () เป็นภาพยนตร์ดรามาสัญชาติอเมริกันใน ค.ศ. 2007 ที่เขียนบทโดย Wendell Morris และ Michael Sellers แสดงนำโดย Carly Schroeder, Adrian Dunbar, George Harris, Katharine Ross และ Christine Adams *มิตรภาพรักโลมา*กำกับโดย Sellers

ภาคต่อชื่อ *[[Beneath the Blue]]* เผยแพร่ในวันที่ 24 ตุลาคม ค.ศ. 2010 โดยมีนักแสดงนำคือ Paul Wesley และ Caitlin Wachs

## นักแสดง
*Carly Schroeder รับบท Alyssa
*Adrian Dunbar รับบท Dr. James Hawk
*George Harris รับบท Daniel
*Katharine Ross รับบท Lucy
*Christine Adams รับบท Tamika
*Jane Lynch รับบท Glinton
*Andrea Bowen รับบท Candace
*Kelly Vitz รับบท Michelle

## คำตอบรับ
*มิตรภาพรักโลมา*ได้รับคำวิจารณ์จากนักวิจารณ์โดยทั่วไปในแง่ลบ Rotten Tomatoes ให้เรตติงไป 29% จากรีวิว 17 อัน โดยมีเรตติงเฉลี่ยที่ 4.6/10 Metacritic ให้คะแนนไป 54 จาก 100 คะแนน อิงจากนักวิจารณ์ 5 คนที่มีเสียงวิจารณ์ผสม

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ชีวิต
หมวดหมู่:ภาพยนตร์อเมริกัน
หมวดหมู่:ภาพยนตร์เกี่ยวกับโลมา
หมวดหมู่:ภาพยนตร์ที่ถ่ายทำในประเทศบาฮามาส
วิกฤติรักแดนเบอร์ลิน

***วิกฤติรักแดนเบอร์ลิน*** เป็นภาพยนตร์เยอรมัน ออกฉายปี 2006 กำกับโดย  Florian Henckel von Donnersmarck ตัดต่อโดย Patricia Rommel
## ดูเพิ่ม
* US Official website by Sony Pictures Classics
* UK Official website  by Lions Gate Entertainment
*

*Article in the *[[Boston Globe]]* about the film's political impact in Germany
* Interview in indieWIRE  with Florian Henckel von Donnersmarck about the film
* NPR interview 
* The Evening Class interview 
* Movie stills
* The Lives of Others  - Learning activities

หมวดหมู่:ภาพยนตร์เยอรมัน
หมวดหมู่:ภาพยนตร์ชีวิต
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่มีฉากในเบอร์ลิน
ถนนมุขมนตรี

**ถนนมุขมนตรี** เป็นถนนในเขตเทศบาลนครนครราชสีมา เชื่อมระหว่างห้าแยกหัวรถไฟ บริเวณหน้าสำนักงานการไฟฟ้าส่วนภูมิภาคจังหวัดนครราชสีมา ถนนมุขมนตรีเป็นถนนแยกที่หนึ่งของห้าแยกหัวรถไฟ ตัดผ่านสถานีรถไฟนครราชสีมา ย่านสวายเรียง วัดหนองจะบก วัดใหม่อัมพวัน ย่านอัมพวัน วัดสวนพริกไทย วัดหลักร้อย ทางหลวงหมายเลข 2 (เลี่ยงมือง) วัดภูเขาลาด สิ้นสุดที่บ้านภูเขาลาด ในเขตองค์การบริหารส่วนตำบลบ้านใหม่

ถนนมุขมนตรีเป็นถนนสายหลักแนวตะวันตก-ตะวันออก ตัดผ่านเขตชุมชนที่มีความหนาแน่นปานกลางในเขตเทศบาลนครนครราชสีมา แต่ถนนยังมีแค่สองช่องทางซึ่งไม่สามารถรองรับปริมาณการจราจรในชั่วโมงเร่งด่วน
อนึ่ง ถนนมุขมนตรี เคยอยู่ในการควบคุมของกรมทางหลวง โดยใช้ชื่อสายทางว่า **ทางหลวงแผ่นดินหมายเลข 2066 สายมุขมนตรี** ก่อนที่จะมีการถ่ายโอนถนนบางส่วนให้ อบจ.นครราชสีมาดูแลและเปลี่ยนชื่อสายทางเป็น **ต่อเขตเทศบาลเมืองนครราชสีมา – ภูเขาลาด** ก่อนที่จะมีการถ่ายโอนถนนมุขมนตรีทั้งสายให้อบจ.นครราชสีมาดูแลตลอดเส้นทางในช่วงพ.ศ.2544 - 2564 และสิ้นสภาพการเป็นทางหลวงแผ่นดินในเวลาต่อมา

## สถานที่สำคัญที่แนวถนนตัดผ่าน
* สำนักงานการไฟฟ้าส่วนภูมิภาคจังหวัดนครราชสีมา
* สถานีรถไฟนครราชสีมา

มุขมนตรี
ถนนสุรนารี

**ถนนสุรนารี** เป็นถนนในเขตเทศบาลนครนครราชสีมา เชื่อมระหว่างห้าแยกหัวรถไฟ กับถนนราชดำเนินบริเวณคูเมืองนครราชสีมา ถนนสุรนารีเป็นถนนแยกที่สองของห้าแยกหัวรถไฟ ถนนสุรนารีตัดผ่านถนนลำปรุ (ตรอกลำปรุ) ถนนจันทน์ (ตรอกจันทน์) ถนนเกษตร (ตรอกเกษตร) ถนนโยธา ถนนบุรินทร์และถนนบัวรอง

ถนนสุรนารีเป็นถนนสายหลักแนวตะวันตก-ตะวันออก ตัดผ่านเขตชุมชนที่มีความหนาแน่นมากในเขตเทศบาลนครนครราชสีมา แต่ถนนบางช่วงมีแค่สองช่องทางซึ่งไม่สามารถรองรับปริมาณการจราจรในชั่วโมงเร่งด่วน

## สถานที่สำคัญที่แนวถนนตัดผ่าน
* สำนักงานการไฟฟ้าส่วนภูมิภาคจังหวัดนครราชสีมา
* วิทยาลัยเทคนิคนครราชสีมา

สุรนารี
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:ท้าวสุรนารี
โยกัง

**โยกัง** อาจหมายถึง
* ยุทธภพครบสลึง - เกมออนไลน์ประเภทMMORPG จากประเทศเกาหลีใต้
แม่น้ำน้อย

**แม่น้ำน้อย** เป็นแม่น้ำสายเล็ก ๆ ที่แยกจากแม่น้ำเจ้าพระยาที่อำเภอเมืองชัยนาท จังหวัดชัยนาท ไหลผ่านอำเภอสรรคบุรี เข้าเขตจังหวัดสิงห์บุรี ผ่านอำเภอบางระจัน อำเภอค่ายบางระจัน และอำเภอท่าช้าง แล้วเป็นเส้นแบ่งเขตระหว่างอำเภอโพธิ์ทอง จังหวัดอ่างทอง กับอำเภอท่าช้างและอำเภอพรหมบุรี จังหวัดสิงห์บุรี เข้าเขตจังหวัดอ่างทอง ผ่านอำเภอโพธิ์ทองและอำเภอวิเศษชัยชาญ จากนั้นเข้าเขตจังหวัดพระนครศรีอยุธยา ผ่านอำเภอผักไห่ อำเภอเสนา และอำเภอบางบาล แล้วไปรวมกับแม่น้ำเจ้าพระยาอีกครั้งที่อำเภอบางไทร

แม่น้ำน้อยมีความยาวทั้งสิ้น 155 กิโลเมตร ความกว้างประมาณ 80 เมตร มีน้ำตลอดทั้งปี มีชื่อเรียกต่างกันตามท้องถิ่น เช่น ตอนที่ไหลผ่านอำเภอผักไห่ จังหวัดพระนครศรีอยุธยา เรียกว่า "แม่น้ำแควผักไห่" หรือตอนที่ไหลผ่านอำเภอเสนา จังหวัดพระนครศรีอยุธยาเช่นกัน เรียกว่า "คลองสีกุก" หรือ "แควสีกุก" เป็นต้น และยังมีแควสาขาเป็นคลองสายต่าง ๆ ที่ไหลและแยกตัวกันอีก เช่น คลองบางปลากด คลองศาลาแดง คลองไชโย เป็นต้น

นอกจากนี้ แม่น้ำน้อยยังเป็นสถานที่แห่งแรกที่มีการค้นพบปลาในสกุล *[[Sikukia]]* หรือปลาน้ำฝาย อันเป็นปลาน้ำจืดในวงศ์ปลาตะเพียน (Cyprinidae) โดย ดร.ฮิวจ์ แมคคอร์มิค สมิธ นักวิชาการประมงชาวอเมริกัน จึงมีการตั้งชื่อสกุลปลาให้เป็นเกียรติว่า *สีกุกเกีย*

## อ้างอิง
 

น้อย
น้อย
น้อย
น้อย
น้อย
หมวดหมู่:อำเภอเมืองชัยนาท
หมวดหมู่:อำเภอสรรคบุรี
หมวดหมู่:อำเภอบางระจัน
หมวดหมู่:อำเภอค่ายบางระจัน
หมวดหมู่:อำเภอท่าช้าง
หมวดหมู่:อำเภอพรหมบุรี
หมวดหมู่:อำเภอโพธิ์ทอง
หมวดหมู่:อำเภอวิเศษชัยชาญ
หมวดหมู่:อำเภอผักไห่
หมวดหมู่:อำเภอเสนา
หมวดหมู่:อำเภอบางบาล
หมวดหมู่:อำเภอบางไทร
ถนนโพธิ์กลาง

**ถนนโพธิ์กลาง** เป็นถนนในเขตเทศบาลนครนครราชสีมา เชื่อมระหว่างห้าแยกหัวรถไฟ กับถนนราชดำเนินบริเวณคูเมืองนครราชสีมาที่อนุสาวรีย์ท้าวสุรนารี ถนนโพธิ์กลางเป็นถนนแยกที่สามของห้าแยกหัวรถไฟ ถนนโพธิ์กลางตัดผ่านถนนเทศบาล ถนนเกษตร(ตรอกเกษตร) ถนนโยธา และถนนบัวรอง

ถนนโพธิ์กลางเป็นถนนสายหลักแนวตะวันตก-ตะวันออก ตัดผ่านเขตชุมชนที่มีความหนาแน่นมากในเขตเทศบาลนครนครราชสีมา แต่ถนนบางช่วงมีแค่สองช่องทางซึ่งไม่สามารถรองรับปริมาณการจราจรในชั่วโมงเร่งด่วน

## สถานที่สำคัญที่แนวถนนตัดผ่าน
*สำนักงานเทศบาลนครนครราชสีมา
*โรงเรียนสุขานารี
*อนุสาวรีย์ท้าวสุรนารี

พ
ถนนจอมสุรางค์ยาตร

thumb|ถนนจอมสุรางค์ยาตร พ.ศ. 2550

**ถนนจอมสุรางค์ยาตร** หรือ **ถนนจอมสุรางค์** เป็นถนนสายหลักแนวระหว่างทิศตะวันออก - ทิศตะวันตก ในเขตเมืองใหม่ นอกคูเมืองและแนวกำแพงเมืองนครราชสีมา บริเวณทิศตะวันตกของตัวเมืองเก่า ตัดผ่านชุมชนหนาแน่นภายในเขตเทศบาลนครนครราชสีมา ผิวจราจรแบบลาดยางแอสฟัลติก คอนกรีต (Asphaltic Concrete) จำนวน  2 ช่องทางจราจร  และ ช่องทางสำหรับจอดรถทั้ง 2 ฝั่ง พร้อมระบบระบายน้ำ และทางเท้าสำหรับคนเดิน มีความยาวถนนประมาณ 1.5 กิโลเมตร 

สำหรับชื่อถนนนั้น สมเด็จพระศรีพัชรินทราบรมราชินีนาถ ในรัชกาลที่ 5 ได้พระราชทานชื่อ "ถนนจอมสุรางค์ยาตร" และ ทรงเปิดถนนเส้นนี้ เมื่อครั้งที่เสด็จพระราชดำเนินมายังเมืองนครราชสีมา และ พิมาย เมื่อ ปี พ.ศ. 2454
จุดเริ่มต้นของถนนจอมสุรางค์ยาตร เริ่มจาก ถนนราชดำเนิน ตัดผ่าน ถนนบัวรอง ถนนโยธาและ ถนนเทศบาลไปตามทิศตะวันตก แล้วเลียบทางรถไฟสายภาคตะวันออกเฉียงเหนือ ช่วงระหว่าง สถานีรถไฟนครราชสีมาและ สถานีรถไฟชุมทางถนนจิระ บริเวณด้านหลังสำนักงานเทศบาลนครนครราชสีมา ไปบรรจบกับ ถนนโพธิ์กลาง และ ถนนสุรนารี

ถนนจอมสุรางค์ยาตร เป็นถนนเส้นที่ 3 จากบริเวณแยกที่ถนนจำนวน 5 สายมาบรรจบกัน หรือที่เรียกกันโดยทั่วไปว่า ห้าแยกหัวรถไฟ

## สถานที่ราชการและสถานที่สำคัญ

* สำนักงานเทศบาลนครนครราชสีมา (ด้านหลัง)
* สำนักงานป่าไม้เขตนครราชสีมา
* วัดแจ้งนอก
* โรงเรียนสุขานารี (ด้านหลัง)
* ที่ทำการไปรษณีย์จอมสุรางค์ (รหัสไปรษณีย์ 30001)
* สำนักงานบริการลูกค้า กสท.นครราชสีมา
* บมจ.กสท.โทรคมนาคม

## อ้างอิง

จ
พาราลิมปิกฤดูร้อน 2008

**พาราลิมปิกฤดูร้อน 2008** (, ) เป็นการจัดการแข่งขันกีฬาพาราลิมปิกครั้งที่ 13 ที่เมืองปักกิ่ง สาธารณรัฐประชาชนจีน เป็นเจ้าภาพ เริ่มตั้งแต่วันที่ 6 กันยายน ถึง 17 กันยายน พ.ศ. 2551 และ หู จิ่นเทา เป็นประธานในพิธีเปิดการแข่งขัน 

เมื่อวันที่ 26 มิถุนายน พ.ศ. 2548 คณะกรรมการโอลิมปิกสากลประกาศคำขวัญของโอลิมปิกฤดูร้อน 2008 คือ "One World, One Dream" () ซึ่งใช้คำขวัญนี้ในการแข่งขันพาราลิมปิกครั้งที่ 13 อีกด้วย 

การแข่งขันครั้งนี้มีนักกีฬาจากทุกทวีปเข้าร่วมการแข่งขันรวมแล้ว 3,985 คน จาก 148 ประเทศ ซึ่งจะเป็นการแข่งขันพาราลิมปิกที่มีนักกีฬาเข้าร่วมมากที่สุด

## สัญลักษณ์การแข่งขัน
### สัญลักษณ์
"Sky, Earth, and Human Beings" (天、地、人) เป็นสัญลักษณ์ของการแข่งขันพาราลิมปิกฤดูร้อน 2008 ซึ่งมีการออกแบบหลากหลายสี "之" (พินอิน: zhī) ทันสมัยเหมือนกับนักกีฬาที่มีร่างกายที่แข็งแรงเคลื่อนไหว สีแดง, สีน้ำเงิน, และสีเขียวในสัญลักษณ์แทน ดวงอาทิตย์, ท้องฟ้า, และโลก

### สโลแกน
"One World One Dream" เป็นสโลแกนในการแข่งขันพาราลิมปิกฤดูร้อน 2008 ซึ่งเป็นสโลแกนเดียวกับการแข่งขันโอลิมปิกฤดูร้อน 2008 ด้วย

thumb|ฝูหนิวเล่อเล่อ
### มาสคอต

มาสคอตของพาราลิมปิกฤดูร้อน 2008 เป็นตัวการ์ตูนรูปวัวชื่อ "ฝูหนิวเล่อเล่อ" (福牛乐乐) ความหมายคร่าวๆหมายถึง "โชคดี" ส่วนวัวหมายถึง "ความสุข"

### เพลงประจำการแข่งขัน
เพลงประจำการแข่งขันพาราลิมปิกฤดูร้อน 2008 คือ เพลง 'Flying with the Dream' ขับร้องโดย หลิว เต๋อหัว นักร้องชาวจีนกวางตุ้งที่รู้จักกันดี

## การวิ่งคบเพลิง

การวิ่งคบเพลิงในพาราลิมปิกฤดูร้อน 2008 เริ่มต้นจากที่ หอสักการะฟ้าเทียนถัน ในวันที่ 28 สิงหาคม พ.ศ. 2551 และจะกลับสู่ กรุงปักกิ่ง ในวันที่ 5 กันยายน พ.ศ. 2551 และจะจุดคบเพลิงที่ สนามกีฬาแห่งชาติปักกิ่ง ช่วงเปิดพิธีในวันที่ 6 กันยายน พ.ศ. 2551

## การแข่งขัน

### พิธีเปิด

พิธีเปิดจัดขึ้นเมื่อวันที่ 6 กันยายน พ.ศ. 2551 

### พิธีปิด

พิธีปิดจัดขึ้นเมื่อวันที่ 17 กันยายน พ.ศ. 2551

### ชนิดกีฬาที่แข่งขัน

## ประเทศที่เข้าร่วมแข่งขัน

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## สรุปเหรียญ

:
:

## ดูเพิ่ม
* โอลิมปิกฤดูร้อน 2008

## อ้างอิง

## แหล่งข้อมูลอื่น
* เว็บไซต์อย่างเป็นทางการของพาราลิมปิกฤดูร้อน 2008 
* เว็บไซต์ของคณะกรรมการพาราลิมปิกสากล
* การถ่ายทอดพาราลิมปิกฤดูร้อน 2008 

หมวดหมู่:โอลิมปิกฤดูร้อน 2008
*
เกร็ก ลูเกนิส

thumb|เกร็ก ลูเกนิส

**เกรกอรี เอฟธิมิออส ลูเกนิส** () เกิดเมื่อวันที่ 29 มกราคม ค.ศ. 1960 เป็นนักกระโดดน้ำชาวอเมริกัน เป็นเจ้าของเหรียญทองโอลิมปิกฤดูร้อนจากประเภทสปริงบอร์ด 3 เมตร และแพลตฟอร์ม 10 เมตร ได้ถึง 2 สมัยติดต่อกันเมื่อปี 1984 ที่ลอสแอนเจลิส และ 1988 ที่โซล จากประเภทเดิม

## ประวัติ
เกร็ก ลูเกนิส เกิดที่ เอล คายอน, แคลิฟอร์เนีย ประเทศสหรัฐอเมริกา เขาเข้าร่วมแข่งขันกีฬาโอลิมปิกฤดูร้อน 1976 ที่ประเทศแคนาดา  เป็นครั้งแรกด้วยวัยเพียง 16 ปี ได้คว้าเหรียญเงินจากประเภทแพลทฟอร์ม 10 เมตร มาครอง ต่อมาเขาสามารถคว้าเหรียญทองโอลิมปิกฤดูร้อนจากประเภทสปริงบอร์ด 3 เมตร และแพลตฟอร์ม 10 เมตร ได้ถึง 2 สมัยติดต่อกันเมื่อปี 1984 ที่ลอสแอนเจลิส และ 1988 ที่โซล จากประเภทเดิม

ในการแข่งขันโอลิมปิกฤดูร้อน 1988 ที่โซล เกร็กกระโดดน้ำไม่พ้นขอบสปริงบอร์ดทำให้ศีรษะฟาดอย่างจังจนเลือดอาบ สร้างความตกใจให้กับคนดูทั่วโลก แต่เขาไม่ได้รับอันตรายร้ายแรงและยังสามารถคว้าเหรียญทองมาได้สำเร็จ โดยไม่มีใครรู้ว่าเกร็กติดเชื้อเอชไอวีมาตั้งนานแล้ว

ในปี 1994 ลูเกนิส  ประกาศตัวเองว่าเป็นเกย์ และจะแข่งในกีฬา “เกย์ เกม”  จากนั้นในปี 1995 เขาออกหนังสืออัตชีวประวัติของตัวเองในชื่อ *Breaking The Surface* ซึ่งเขาก็ประกาศว่าตัวเองเป็นเอดส์ ซึ่งส่งผลทำให้เขาถูกยกเลิกการเป็นสปอนเซอร์จากผลิตภัณฑ์ต่าง ๆ ยกเว้นแต่ “สปีโด” ที่ยังสนับสนุนเขามาจนทุกวันนี้  และยังเล่าว่า ในวัยเด็กเขาเป็นเด็กกำพร้า และเคยถูกข่มขืน

*Breaking The Surface* ยังได้รับการสร้างเป็นภาพยนตร์โทรทัศน์ในปี 1997 เรื่อง *Breaking the Surface: The Greg Louganis Story* ที่สร้างมาจากหนังสืออัตชีวประวัติของเขา นำแสดงโดยมาริโอ โลเปซ รับบทเป็นลูเกนิส นอกจากนี้คณะละครในประเทศไทยยังเคยนำโครงมาดัดแปลงเป็นละครเวทีที่ชื่อว่า "ผ่าผิวน้ำ" ในเดือนพฤษภาคม 2008

## อ้างอิง

หมวดหมู่:นักกระโดดน้ำโอลิมปิกทีมชาติสหรัฐ
หมวดหมู่:ผู้ติดเชื้อเอชไอวี
หมวดหมู่:ชายรักร่วมเพศชาวอเมริกัน
หมวดหมู่:นักกีฬาชาวอเมริกันที่มีความหลากหลายทางเพศ
หมวดหมู่:นักกีฬาเหรียญทองโอลิมปิก
หมวดหมู่:ผู้เขียนอัตชีวประวัติชาวอเมริกัน
หมวดหมู่:ชาวอเมริกันเชื้อสายซามัว
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากรัฐแคลิฟอร์เนีย
วันเปิดเผยอัตลักษณ์ทางเพศแห่งชาติ

**National Coming Out Day** ตรงกับวันที่ 11 ตุลาคม ของทุกปี เพื่อปลุกสำนึกให้กับสังคมตระหนักถึงการดำรงอยู่ของเกย์ เลสเบี้ยน ไบเซ็กชวล และคนข้ามเพศ เพื่อให้ชาวผู้มีความหลากหลายทางเพศแสดงออกถึงความภาคภูมิใจในเพศสถานะของตน โดยการประดับแต่งการสีรุ้ง สัญลักษณ์สามเหลี่ยมสีชมพูหรือตัวอักษร λ (แลมบ์ดา) ในภาษากรีก

โดยก่อตั้งขึ้นโดยโรเบิร์ต ไอซ์เบิร์ก และฌอน โอ'เลียรี เมื่อปี พ.ศ. 2531 เพื่อเฉลิมฉลองการเดินขบวนเรียกร้องสิทธิอันเท่าเทียมกันของชาวเกย์และเลสเบี้ยนในวอชิงตัน ดี.ซี.เป็นครั้งที่ 2 ที่มีผู้เข้าร่วมถึง 500,000 คน

National Coming Out Day ได้รับการประกาศอย่างเป็นทางการในสหรัฐอเมริกา และยังมีหลายประเทศที่สนับสนุน เช่น เยอรมนี สวิสเซอร์แลนด์ และอังกฤษ

หมวดหมู่:วันสำคัญ
หมวดหมู่:วันสำคัญในเดือนตุลาคม
หมวดหมู่:กลุ่มบุคคลที่มีความหลากหลายทางเพศ
ประวัติ วะโฮรัมย์

thumb|ประวัติ วะโฮรัมย์

**ประวัติ วะโฮรัมย์** เกิดวันที่ 24 มีนาคม พ.ศ. 2524 เป็นนักกีฬาคนพิการทีมชาติไทย เป็นคนจังหวัดสระแก้ว เป็นโปลิโอขาข้างขวา เป็นมาตั้งแต่กำเนิด ศึกษาระดับประถมศึกษาปีที่ 1 - 6 ที่โรงเรียนบ้านห้วยชัน ตำบลช่องกุ่ม อำเภอวัฒนานคร จังหวัดสระแก้ว และ ระดับมัธยมศึกษาศึกษาปีที่ 1 - 3 ที่โรงเรียนปากเกร็ด ตำบลปากเกร็ด อำเภอปากเกร็ด จังหวัดนนทบุรี

## รางวัลที่ได้รับ
* พ.ศ. 2555 รางวัลรองชนะเลิศ นักกีฬาคนพิการยอดเยี่ยม สยามกีฬาอวอร์ดส์ ครั้งที่ 6 

## เครื่องราชอิสริยาภรณ์
* พ.ศ. 2547 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น ตติยดิเรกคุณาภรณ์ 

## อ้างอิง

หมวดหมู่:นักกีฬาพาราลิมปิกทีมชาติไทย
หมวดหมู่:นักกีฬาไทยที่ได้เหรียญทองพาราลิมปิก
หมวดหมู่:นักกีฬาไทยที่ได้เหรียญเงินพาราลิมปิก
หมวดหมู่:นักกีฬาไทยที่ได้เหรียญทองแดงพาราลิมปิก
หมวดหมู่:ผู้เข้าแข่งขันพาราลิมปิกฤดูร้อน 2000
หมวดหมู่:ผู้เข้าแข่งขันพาราลิมปิกฤดูร้อน 2004
หมวดหมู่:ผู้เข้าแข่งขันพาราลิมปิกฤดูร้อน 2008
หมวดหมู่:ผู้เข้าแข่งขันพาราลิมปิกฤดูร้อน 2012
หมวดหมู่:นักกีฬาจากจังหวัดสระแก้ว
หมวดหมู่:ผู้เข้าแข่งขันพาราลิมปิกฤดูร้อน 2016
หมวดหมู่:บุคคลจากโรงเรียนปากเกร็ด
ลิขิตรัก หิมะโปรย

** ''ลิขิตรัก หิมะโปรย'' ** (春の雪 *Haru no Yuki*,)เป็นภาพยนตร์ดัดแปลงจาก Spring Snow โดย Yukio Mishima  ออกฉายเมื่อปี 2005 กำกับโดย  ยูกิซาดะ อิซาโอะ

## ดูเพิ่ม
* เว็บไซต์ทางการ
*
*ข้อมูลภาพยนตร์เรื่อง ลิขิตรัก หิมะโปรย

หมวดหมู่:ภาพยนตร์ที่ออกฉายในปี พ.ศ. 2548 
หมวดหมู่:ภาพยนตร์ญี่ปุ่น
เค็น

**เคน** หรือ **เค็น** () หรือ **เค็ง** () อาจหมายถึง
* เค็น (ชื่อ) - ชื่อต้นของบุคคล
* เค็ง ชิมูระ นักแสดงตลกชาวญี่ปุ่น
* เค็ง คิตะมุระ หรือในชื่อการแสดงว่า เค็น นักร้องจากวงลาร์ก~ออง~เชียล
* เค็น ตุ๊กตาผู้ชายของแมทเทล เป็นเพื่อนชายของบาร์บี้
* เค็ง ทากากูระ นักแสดงชาวญี่ปุ่น
* เค็ง อากามัตสึ นักวาดการ์ตูนชาวญี่ปุ่น
* เค็ง ซูงิโมริ นักออกแบบวิดีโอเกม นักวาดภาพ ศิลปินมังงะ และผู้กำกับชาวญี่ปุ่น
* ธีรเดช วงศ์พัวพันธ์ (เคน) นักแสดงชาวไทย
* พิชา อุทรา (เคน) นักฟุตบอลชาวไทย
* ปรัชญา มีบำรุง มือกลองวง ซีล
* ภูภูมิ พงศ์ภาณุภาค (เคน) นักแสดงชาวไทย
* เค็นน์ นักพากย์ชาวญี่ปุ่น
* เคน นักมวยปล้ำอาชีพ นักธุรกิจ นักแสดง และนักการเมืองชาวอเมริกัน
* แฮร์รี เคน นักฟุตบอลชาวอังกฤษ

## ตัวละคร
* เค็น ตัวละครในการ์ตูนโปเกมอน
* อิจิโจจิ เคน ตัวละครเอกในการ์ตูนดิจิมอนแอดเวนเจอร์ 02
* เคน มาสเตอร์ ตัวละครจากเกมสตรีตไฟเตอร์
* เคน มิโดริ ตัวละครจากการ์ตูนเบย์เบลดเบิสต์
* เค็นชิโร่ ตัวละครเอกในการ์ตูนฤทธิ์หมัดดาวเหนือ
* เค็น เท็นนีสัน ตัวละครในการ์ตูนเบ็นเท็น
* มายุมุระ เคน ตัวละครจากการ์ตูนถนนนักสู้ สู่ทีมเบสบอล
* อิชิยามะ เคน ตัวละครจากการ์ตูนมายฮีโร่ อคาเดเมีย
* ทาคากิ เคน ตัวละครจากการ์ตูนมายฮีโร่ อคาเดเมีย
* ทาคาคุระ เคน ตัวละครจากการ์ตูนดันดาดัน
* ทาคายานางิ เคน ตัวละครจากเรื่องอาซึกิจัง
* คาเนกิ เคน ตัวละครจากการ์ตูนโตเกียวกูล
* มัตสึชิโระ เคน ตัวละครจากการ์ตูนแชมเปี้ยนขนมปัง สูตรดังเขย่าโลก
* คิตาซาวะ เคน ตัวละครจากการ์ตูนพาวเวอร์พัฟฟ์เกิลส์แซด

## ดูเพิ่ม
* 
* 
* 
* เค็งจัง

หมวดหมู่:ชื่อภาษาญี่ปุ่น
หมวดหมู่:ชื่อตัว
ซีดีซิงเกิล

**ซิงเกิลซีดี** () คือซิงเกิลเพลงในรูปแบบซีดี ทั้งนี้ไม่นับรวมถึงซีดีขนาด 3 นิ้ว รูปแบบนี้ได้นำมาใช้กลางคริสต์ทศวรรษที่ 1980 แต่ไม่ได้นำมาใช้กับการตลาดจนกระทั่งในปีคริสต์ทศวรรษที่ 1990 ซิงเกิลของ Dire Straits ในเพลง "Brothers in Arms" (พ.ศ. 2528) เป็นซิงเกิลรูปแบบซีดีซิงเกิลแรก ซึ่งได้ออกจำหน่ายในสหราชอาณาจักร  

ซิงเกิลแผ่น 3 นิ้วหรือ 8 เซนติเมตร เริ่มนำมาใช้ในปลายคริสต์ทศวรรษที่ 1980 แต่ประสพความสำเร็จน้อยมากในสหรัฐอเมริกา แต่ประสบความสำเร็จอย่างมากในญี่ปุ่น เมื่อไม่นานมานี้ยุโรปได้ออกจำหน่ายรูปแบบซีดี 3 นิ้วนี้ โดยใช้ชื่อว่าซีดี "พอกอิท" ()

## ดูเพิ่ม
* ซิงเกิล
* ซิงเกิลวิทยุ
* หน้า-A และหน้า-B
* อีพี
* ซิงเกิลเทป

หมวดหมู่:ธุรกิจดนตรี
หมวดหมู่:ซิงเกิล
โพรโมชันนัลซิงเกิล

**โพรโมชันนัลซิงเกิล** () คือซิงเกิลที่ออกเผยแพร่ อาจเป็นรูปแบบเสียงหรือวีดิทัศน์ โดยส่วนมากจะใช้กันในสถานีวิทยุหรือสถานีโทรทัศน์เท่านั้น สื่อบันทึกเพื่อโฆษณาประชาสัมพันธ์จะถูกส่งโดยตรงไปยังผู้ออกอากาศ เช่น สถานีวิทยุเพลง สถานีโทรทัศน์ หรือนักจัดรายการวิทยุและนักข่าวฝ่ายเพลง ก่อนการเปิดตัวเชิงพาณิชย์ของอัลบั้มใหม่โดยตั้งใจให้สื่อต่าง ๆ ออกอากาศ วิจารณ์ หรือเสนอในรูปแบบอื่น ๆ เพื่อกระตุ้นความสนใจของสาธารณชนในการเปิดตัวในเชิงพาณิชย์ต่าง ๆ โดยส่วนใหญ่เพื่อเป็นการส่งเสริมการขายเท่านั้น ไม่ใช่สำหรับการขาย นอกจากนี้ยังอาจระบุว่า สื่อบันทึกเพื่อโฆษณาประชาสัมพันธ์สามารถกลับไปจำหน่ายต่อแล้วแต่ความต้องการของบริษัท ซึ่งเป็นที่สนใจของนักสะสมแผ่นเพลงเป็นอย่างยิ่ง โดยมีเพียง 1–2 เพลง หรือในบางประเทศอาจรวมรีมิกซ์หลายแบบของซิงเกิลนั้น ๆ ไว้ในแผ่นเดียว 

นอกจากนี้ในปัจจุบันยังมีการส่งเสริมรูปแบบใหม่บนร้านค้าออนไลน์ซึ่งมีการนับถอยหลังก่อนการวางจำหน่ายอัลบั้มใหม่ โดยไอทูนส์และร้านค้าออนไลน์เพลงอื่น ๆ จะมีการจำหน่ายตัวอย่างเพลงจากในอัลบั้มใหม่ออกมาให้ลองฟัง ตัวอย่างเช่น หนึ่งสัปดาห์ก่อนวางจำหน่ายอัลบั้มจริง ซึ่งเพลงบางส่วนที่ออกวางจำหน่ายก่อนส่วนใหญ่จะเรียกว่า "สื่อบันทึกเพื่อโฆษณาประชาสัมพันธ์"

## อ้างอิง

## ดูเพิ่ม
*ซิงเกิล 
*ซิงเกิลเทป 
*อีพี
*ซิงเกิลซีดี

หมวดหมู่:ธุรกิจดนตรี
หมวดหมู่:ซิงเกิล
อีเกิ้ล อาย แผนสังหารพลิกนรก

**อีเกิ้ล อาย แผนสังหารพลิกนรก** () เป็นภาพยนตร์ที่ออกฉายวันที่ 26 กันยายน พ.ศ. 2551 นำแสดงโดย ไชอา เลอบัฟ และ มิเชล โมนาแกน 

## เรื่องย่อ
เมื่อสองหนุ่มสาวที่ไม่เคยรู้จักกันมาก่อน *เจอร์รี่ ชอว์* (ไชอา เลอบัฟ) และ *ราเชล ฮอลโลแมน* (มิเชล โมนาแกน) ถูกดึงให้มาเจอกันด้วยโทรศัพท์ลึกลับจากผู้หญิงคนหนึ่งที่คุกคามทั้งชีวิตและครอบครัวของสองหนุ่มสาว บีบบังคับให้พวกเขาเผชิญกับสถานการณ์อันตรายที่เสี่ยงตายมากขึ้นเรื่อยๆ และใช้เทคโนโลยีที่ใช้กันในชีวิตประจำวัน คอยตามรอยและบงการทุกความเคลื่อนไหวของพวกเขา

เมื่อสถานการณ์รุนแรงมากขึ้น หนุ่มสาวธรรมดาสองคนกลับกลายเป็นผู้ร้ายที่เจ้าหน้าที่บ้านเมืองต้องการตัวที่สุด พวกเขาจึงต้องร่วมมือกันเพื่อหาความจริงให้ได้ และขณะต่อสู้เพื่อเอาชีวิตรอดอยู่นั้น พวกเขาได้กลายเป็นเบี้ยของศัตรูที่พวกเขาไม่เคยเห็นหน้า ผู้ดูจะมีอำนาจอย่างมหาศาลในการควบคุมทุกสิ่งทุกอย่างที่พวกเขาทำ

## นักแสดง
* ไชอา ลาเบิฟ  รับบทเป็น  เจอร์รี่ ชอว์
* มิเชล โมนาแกน  รับบทเป็น  ราเชล ฮอลลีแมน
* โรซาริโอ ดอว์สัน  รับบทเป็น  โซอี้ เปเรซ
* ไมเคิล ชิคลิส รับบทเป็น คัลลิสเตอร์ 
* แอนโธนี่ แม็คคี่ รับบทเป็น สก็อตต์
* บิลลี่ ธอร์นตัน รับบทเป็น มอร์แกน
* เอริค คริสเตียน โอลเซ่น รับบทเป็น เคร็ก 
* อีธาน เอ็มบรี รับบทเป็น แกรนท์ 
* วิลเลี่ยม แซดเลอร์ รับบท วิลเลี่ยม 

## อ้างอิง

## แหล่งข้อมูลอื่น
* 
* 
* 
* 
* 
* 
* Freefall Experience
* Scoring Session Photo Gallery at ScoringSessions.com

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์อิงบันเทิงคดีแนววิทยาศาสตร์
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากในรัฐอินดีแอนา
หมวดหมู่:ภาพยนตร์ที่มีฉากในประเทศปากีสถาน
หมวดหมู่:ภาพยนตร์โดรน
หมวดหมู่:ภาพยนตร์เกี่ยวกับกองกำลังเดลตา
ซีอุย (ภาพยนตร์)

**ซีอุย** เป็นภาพยนตร์แนว อาชญากรรม โดยเป็นเรื่องราวเกี่ยวกับ หนุ่มชาวจีนที่มากินหัวใจเด็กสด ๆ ออกฉายเมื่อ 28 ตุลาคม พ.ศ. 2547 กำกับโดย นิดา สุทัศน์ ณ อยุธยา และ บุรณี รัชไชยบุญ นักแสดงรับเชิญโดย ต้วนหลง เปรมสินี รัตนโสภา ฉัตรชัย เปล่งพานิช อนุวัฒน์ นิวาตวงศ์ และ ฉั่วเหาจาง

## นักแสดง
* เปรมสินี รัตนโสภา รับบทเป็น ดารา
* ต้วนหลง (Duang Long) รับบทเป็น ซีอุย
* ฉัตรชัย เปล่งพานิช รับบทเป็น สันติ
* บุรณี รัชไชยบุญ
* ฉั่วเหาจาง
* อนุวัฒน์ นิวาตวงศ์

## รางวัล
### เข้าชิง
* รางวัลนักแสดงนำชายยอดเยี่ยม รางวัลภาพยนตร์แห่งชาติ สุพรรณหงส์ ประจำปี พ.ศ. 2547 - ต้วนหลง
* รางวัลนักแสดงประกอบชายยอดเยี่ยม รางวัลชมรมวิจารณ์บันเทิง ประจำปี พ.ศ. 2547 - ต้วนหลง

## แหล่งข้อมูลอื่น
* ข้อมูลภาพยนตร์เรื่องซีอุย
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ไทยในคริสต์ทศวรรษ 2000
หอพระคันธารราษฎร์

**หอพระคันธารราษฏร์** เป็นหอที่สร้างขึ้นเพื่อประดิษฐานพระคันธารราษฎร์  เพื่อใช้ในพิธีขอฝน สมัยพระบาทสมเด็จพระจุลจอมเกล้าเจ้าอยู่หัว เนื่องด้วยการบูรณปฏิสังขรณ์และการสร้างหอต่าง ๆ ขึ้น ในสมัยพระบาทสมเด็จพระจอมเกล้าเจ้าอยู่หัว ยังสร้างไม่เสร็จ พระบาทสมเด็จพระจุลจอมเกล้าเจ้าอยู่หัวจึงได้โปรดเกล้าฯ ให้สร้างต่อจนแล้วเสร็จ  ทันกับการพระราชพิธีสมโภชกรุงรัตนโกสินทร์ 100 ปี นอกจากนั้นก็ได้โปรดเกล้าฯให้สร้างบุษบกประดิษฐานพระบรมราชสัญลักษณ์ของรัชกาลต่างๆ รวม  3  องค์  หลังจากนั้นก็มิได้มีการสร้างสิ่งใดที่สำคัญเพิ่มเติมในวัดพระศรีรัตนศาสดาราม  นอกจากการบูรณปฏิสังขรณ์ในสมัยพระบาทสมเด็จพระปกเกล้าเจ้าอยู่หัว และรัชกาลปัจจุบันเมื่อคราวพระราชพิธีสมโภชกรุงรัตนโกสินทร์ 150 ปี และ พระราชพิธีสมโภชกรุงรัตนโกสินทร์ 200 ปี ตามลำดับ

## แหล่งข้อมูลอื่น

หมวดหมู่:วัดพระศรีรัตนศาสดาราม
อู๋ เอี้ยนจู่

**อู๋ เอี้ยนจู่** หรือที่รู้จักกันดีในชื่อ **แดเนียล วู** (; ) เกิดเมื่อวันที่ 30 กันยายน ค.ศ. 1974 เป็นนักแสดง ผู้กำกับ ผู้สร้างภาพยนตร์ เกิดที่สหรัฐอเมริกา ผลงานของเขาเป็นที่รู้จักในฮ่องกง ตั้งแต่มีผลงานแสดงภาพยนตร์เรื่องแรกในปี 1998

## ประวัติ
แดเนียล วู เกิดที่ซานฟรานซิสโก รัฐแคลิฟอร์เนีย โดยถือสัญชาติอเมริกัน เขาจึงเป็นคนอเมริกันเชื้อสายจีน โดยครอบครัวอพยพมาจากเซี่ยงไฮ้แผ่นดินใหญ่ไปตั้งรกรากอยู่ที่สหรัฐอเมริกา เขาเป็นลูกชายคนสุดท้องมีพี่สาว 2 คน เมื่อตอนเด็กเขาสนใจศิลปะการป้องกันตัว เล่นวูซูตั้งแต่ 11 ปี โดยได้รับแรงบันดาลใจจากเจ็ท ลี เขาจบการศึกษาจากคณะสถาปัตยกรรมศาสตร์ มหาวิทยาลัยโอเรกอน เขาพูดได้ทั้งภาษาอังกฤษ จีนกลาง และกวางตุ้ง เขาชอบรับประทานอาหารอิตาเลียน จีน และญี่ปุ่น ซึ่งเขาเองก็อยากไปเที่ยวชมประเทศที่มาของอาหารเหล่านั้นด้วย แดเนี่ยล วูเล่นกีฬาว่ายน้ำ แข่งรถ ฟิตเนส มีภาพยนตร์ที่ชื่นชอบ 3 เรื่อง คือ Godfather, Pulp fiction กับหนังในอดีต Citizen Kane ชอบดนตรีแนวร็อคที่มาตั้งแต่อายุ 13 ปี งานอดิเรกชอบท่องเที่ยว ถ่ายภาพ เล่นอินเทอร์เน็ต ทั้งเพื่อค้นหาความรู้ใหม่ๆ และติดต่อสื่อสารกับแฟนๆ ทั่วโลก นอกจากทักษะคอมพิวเตอร์อยู่ในระดับดี เขายังชื่นชอบกังฟูและเคยแข่งขันจนสามารถคว้ารางวัลชนะเลิศการแข่งขันการต่อสู้ปี ค.ศ. 1998 มาได้ด้วย

เขาก้าวเข้าสู่วงการบันเทิงในฮ่องกงหลังจากเป็นสถาปนิก โดยเริ่มจากการเป็นนายแบบ หลังจากนั้นมีผลงานภาพยนตร์เรื่องแรกคือ *Young and Dangerous: The Prequel* (1998) และมีผลงานอีกหลายเรื่อง ทั้งยังมีผลงานระดับฮอลลีวูดในภาพยนตร์คอมเมดี้เรื่อง *[[80 วัน จารกรรมฟัดข้ามโลก]]* (Around The World In 80 Days) ยังมีงานกำกับฯ ผลงานที่ออกโชว์ใน MTV ของวงดนตรีแร็ป LMF และเป็นโปรดิวเซอร์รวมถึงร่วมแสดงภาพยนตร์อิสระ 

## ภาพยนตร์
### Film

### Television

## อ้างอิง

## แหล่งข้อมูลอื่น

* Daniel Wu's Official Blog
* 
* Daniel Wu's Interview with Hong Kong Cinema 2005 

หมวดหมู่:ชาวอเมริกันเชื้อสายจีน
หมวดหมู่:นักแสดงอเมริกัน
หมวดหมู่:นักแสดงฮ่องกง
หมวดหมู่:ผู้ฝึกศิลปะการต่อสู้
หมวดหมู่:บุคคลจากซานฟรานซิสโก
หมวดหมู่:ผู้กำกับภาพยนตร์ชาวอเมริกัน
โชจู

thumb|โชจู
thumb|เหล้าโชจูแบบบรรจุขวดและกล่องกระดาษ
**โชจู** () เป็นเหล้าชนิดหนึ่งของญี่ปุ่นที่มักกลั่นจากข้าวบาร์เลย์ มันเทศ หรือข้าว ปกติมีปริมาณแอลกอฮอล์ประมาณร้อยละ 25 จึงแรงกว่าสาเก ซึ่งทำให้ได้รับการขนานนามว่า "วอดกาแห่งญี่ปุ่น" โชจูมีต้นกำเนิดมาจากเกาะคีวชู ปัจจุบันมีการผลิตโชจูทั่วประเทศญี่ปุ่น

โชจูสามารถแบ่งออกเป็นสองประเภทใหญ่ ๆ คือแบบโค และแบบอตสึ โชจูแบบโคจะถูกกลั่นหลายครั้งจนทำให้รสชาติที่เจือปนหายไป มีแอลกอฮอล์ไม่เกินร้อยละ 36 ส่วนแบบอตสึจะถูกกลั่นเพียงครั้งเดียวทำให้เหลือกลิ่นเฉพาะของวัตถุดิบที่ใช้ มีปริมาณแอลกอฮอล์ไม่เกินร้อยละ 45

## อ้างอิง

หมวดหมู่:เครื่องดื่มแอลกอฮอล์ญี่ปุ่น
หมวดหมู่:เครื่องดื่มญี่ปุ่น
เคต มอส

thumb|เคต มอส
**แคทเธอรีน แอน มอส** () หรือที่รู้จักในนาม **เคต มอส** () เกิดเมื่อวันที่ 16 มกราคม ค.ศ. 1974 เป็นนางแบบชาวอังกฤษ มีผลงานถ่ายแบบบนปกนิตยสารมากกว่า 300 เล่ม

เธอเกิดและเติบโตที่อังกฤษ  เคยหมั้นกับจอห์นนี่ เด็ปป์  เธอเป็นพรีเซ็นเตอร์ให้กับสินค้าแบรนด์ระดับโลกอย่าง เวอร์ซาเช่, อีฟแซง, เซอรูติ, บานาน่า รีพัพบลิค, คาลวินไคล์, เซลีน, หลุยส์ วิตตอง, เบอเบอรี่ และอีกหลายแบรนด์ 

## อ้างอิง

หมวดหมู่:นางแบบอังกฤษ
หมวดหมู่:บุคคลจากลอนดอน
หมวดหมู่:นักเดินแบบไอเอ็มจีโมเดลส์
เจสซี เมตคาล์ฟ

**เจสซี อีเดน เมตคาล์ฟ** () เกิดเมื่อวันที่ 9 ธันวาคม ค.ศ. 1978 เป็นนักแสดงชาวอเมริกัน เป็นที่รู้จักในผลงานซีรีส์เรื่อง *Desperate Housewives* ในบทจอห์น โรว์แลนด์

เขาเกิดในแคลิฟอร์เนีย เป็นบุตรของ สก็อต เมตคาล์ฟ และแนนซี เดอไมโอ พ่อเขามีเชื้อสายฝรั่งเศส อิตาลี แม่ของเขามีเชื้อสายโปรตุเกสและอิตาลี เมื่อตอนเด็กเจสซีเล่นให้กับลีคบาสเกตบอลอยู่หลายที่ เขาสำเร็จการศึกษาจากโรงเรียนวิลเลียมส์ ในนิวลอนดอน เขาเข้าเรียนที่ New York University's Tisch School of the Arts แต่ก็เลิกไปเพื่อหันมาเอาดีทางด้านนักเขียน/ผู้กำกับ

เขาย้ายมาลอสแอนเจลิส และได้เข้าทดสอบบทในละครน้ำเน่าของเอ็นบีซี เรื่อง *Passions* เขารับบทเป็น Miguel Lopez-Fitzgerald รายการมีตั้งแต่เดือนกรกฎาคม 1999-กรกฎาคม 2004 เขาตัดสินใจออกจากรายการ

ปลายปี 2003 และต้นปี 2004 เขาเป็นแขกรับเชิญในซีรีส์ *[[Smallville]]* จากนั้นเขากลับมาอีกครั้งกับบทนักแต่งสวนวัยรุ่นที่ชื่อ จอห์น โรว์แลนด์ ในซีรีส์อันโด่งดังทางช่อง เอบีซีที่ชื่อ *[[Desperate Housewives]]* ที่เขามีสัมพันธ์ลับกับแม่บ้าน Gabrielle Solis รับบทโดย อีวา ลองโกเรีย

เขายังเป็นหนึ่งในรายการแกล้งดาราทางช่องเอ็มทีวี รายการที่ชื่อว่า พังก์'ด มากกว่า 1 ครั้ง และเขายังได้แสดงในมิวสิกวิดีโอของวง 3 Doors Down ที่ชื่อ "Let Me Go" ต่อมาเขามีผลงานภาพยนตร์เรื่องแรกใน *John Tucker Must Die*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
ต่อมไพเนียล

**ต่อมไพเนียล** () เป็นต่อมไร้ท่ออยู่เหนือสมอง อยู่บริเวณกึ่งกลางของสมองส่วนซีรีบรัมซ้ายและขวา มีขนาดเท่ากับเม็ดข้าวมีสีแดงปนน้ำตาล เรียกชื่อเต็มว่าเอน อะเซทิล ไฟฟ์เมทอคซิทริพทามีน (N acetyl -5- methoxytryptamine) เนื่องจากรูปร่างคล้ายลูกสน (pine cone) จึงเรียกว่าต่อมไพเนียล

ในตอนกลางวันจะสร้างเซโรโตนินกระตุ้นให้เราลุกตื่นขึ้น พอตกกลางคืนก็สร้างเมลาโทนินให้เรารู้สึกง่วงนอน จึงเปรียบเสมือนนาฬิกาชีวภาพ

## อ้างอิง

หมวดหมู่:ศีรษะและคอ
หมวดหมู่:ต่อม
คริส อีแวนส์

**คริสโตเฟอร์ โรเบิร์ต อีแวนส์** (; เกิด 13 มิถุนายน ค.ศ. 1981) เป็นนักแสดงชาวอเมริกัน อีแวนส์เป็นที่รู้จักจากบทบาทซูเปอร์ฮีโรในฐานะ “คนพลังไฟ” ซึ่งเป็นตัวละครจากมาร์เวลคอมิกส์ ในภาพยนตร์เรื่อง *สี่พลังคนกายสิทธิ์* (2005) และ *[[สี่พลังคนกายสิทธิ์: กำเนิดซิลเวอร์ เซิรฟเฟอร์]]* (2007) และเขาได้รับชื่อเสียงในระดับสากลจากบทบาท ”กัปตันอเมริกา” ในจักรวาลภาพยนตร์มาร์เวล ด้วยการปรากฏตัวและแสดงในภาพยนตร์ 11 เรื่อง
บทบาทที่โดดเด่นของเขาอยู่ในภาพยนตร์เรื่อง *[[กัปตันอเมริกา: อเวนเจอร์ที่ 1]]* (2011), ดิ อเวนเจอร์ส (2012), กัปตันอเมริกา: มัจจุราชอหังการ (2014), อเวนเจอร์ส: มหาศึกอัลตรอนถล่มโลก (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และอเวนเจอร์ส: เผด็จศึก (2019) ผลงานของเขาในจักรวาลภาพยนตร์มาร์เวลทำให้เขาเป็นหนึ่งในนักแสดงที่มีรายได้สูงที่สุดในโลก

อีแวนส์เริ่มแสดงด้วยละครซีรีส์ *Opposite Sex* (2000) และเริ่มหันไปแสดงภาพยนตร์ในเรื่อง *Not Another Teen Movie* ในปี 2001

## ประวัติ
อีแวนส์เกิดที่บอสตัน รัฐแมสซาชูเซตส์ เป็นบุตรชายของนักเต้น ชื่อ ลิซา และหมอฟัน ชื่อ บ็อบ เขามีเชื้อสายอิตาลี, ไอร์แลนด์, อังกฤษ และเยอรมัน โดยครอบครัวของเขานับถือศาสนาคริสต์นิกายโรมันคาทอลิก เขาจบการศึกษาจาก Lincoln-Sudbury Regional High School พออายุได้ 17 ปี อีแวนส์เซ็นสัญญากับบริษัทตัวแทนในนครนิวยอร์ก เขาได้รับเลือกให้แสดงใน *Opposite Sex* ทางช่องฟ็อกซ์ และ รับเชิญในเรื่อง *Boston Public* และ *The Fugitive*

อีแวนส์เรียนเต้นรำและการละครภายใต้การดูแลของครูหรือแม่ของเขา หลังจากนั้นแสดงละครเวทีเรื่อง *Sunday Visitors* ที่โรงละครบอสตัน เพลย์ไรทส์ เธียเตอร์และเทศกาลอีแม็ค รวมทั้งโปรดักชันของสปีคส์ พรีวิวส์ เรื่อง *Suckers* ในบอสตัน

เขาได้แสดงภาพยนตร์เรื่อง *Fierce People* คู่กับไดแอน เลนและดอนัลด์ ซัทเทอร์แลนด์ และเรื่อง *The Orphan King* กับอเล็กซิส เบลเดิล นอกจากนี้เขายังได้แสดงใน *Not Another Teen Movie* (2001)

เขาแสดงใน *Cellular* ร่วมกับคิม เบซิงเงอร์และวิลเลียม เอช เมซีย์ ต่อมาอีแวนส์ได้รับบทนำในเรื่อง *The Perfect Score* ร่วมแสดงโดยเอริกา คริสเตนเซนและสการ์เลตต์ โจแฮนส์สัน เขาโด่งดังในบท “คนพลังไฟ” ในเรื่อง *Fantastic Four* ซึ่งเขาร่วมแสดงทั้ง 2 ภาค และในปี 2009 เขาแสดงในภาพยนตร์เรื่อง *[[พุช โคตรคนเหนือมนุษย์]]*

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอเมริกัน
หมวดหมู่:บุคคลจากรัฐแมสซาชูเซตส์
หมวดหมู่:พุทธศาสนิกชนชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:นักเคลื่อนไหวสิทธิกลุ่มบุคคลที่มีความหลากหลายทางเพศจากสหรัฐ
ชารอน สโตน

**ชารอน สโตน** () เกิดเมื่อวันที่ 10 มีนาคม พ.ศ. 2501 เป็นนักแสดงชาวอเมริกัน โปรดิวเซอร์ อดีตนางแบบ เป็นที่รู้จักกับผลงานภาพยนตร์เรื่อง *Basic Instinct* ในปี 1992 เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยมจากเรื่อง Casino และได้รับรางวัลจากรางวัลลูกโลกทองคำ และรางวัลเอมมี

## ประวัติ

ชารอน สโตน เกิดและเติบโตที่ มีดวิลล์ เมืองเล็ก ๆ ในเพนน์ซิลวาเนีย พ่อของเธอทำงานในโรงงาน และแม่ของเธอเป็นแม่บ้าน เธอเป็นลูกคนที่ 2 ใน 4 คน ชารอนเรียนที่โรงเรียนมัธยมปลายที่เซเกอร์ทาวน์ เพนน์ซิลวาเนีย เข้าศึกษาต่อที่มหาวิทยาลัยเอ็ดดิโบโร ของเพนน์ซิลวาเนีย และเมื่อเธอจบการศึกษาในสาขาการวรรณศิลป์ พออายุได้ 17 ปี ได้ชนะการประกวดมิสเพนน์ซิลวาเนีย บิวตี้ คอนเทสต์ เธอทำงานพาร์ทไทม์ที่เคาท์เตอร์ร้านแม็คโดนัล  ต่อมาเธอก้าวสู่อาชีพนางแบบและมีผลงานทั้งรายการโทรทัศน์ และงานโฆษณา ในปี 1980 เธอก็ได้แสดงใน *Woody Allen's Stardust Memories* 

ในปี 1984 แต่งงานกับ ไมเคิล กรีนเบิร์ก โปรดิวเซอร์ จาก *MacGyver* แต่ก็ต้องหย่าร้างกันในอีก 2 ปีต่อมา จนเธอได้แสดงในภาพยนตร์เรื่อง *Total Recall* ในปี 1990 ร่วมกับอาร์โนลด์ ชวาสเนกเกอร์ จนเธอแสดงในภาพยนตร์เรื่อง *Basic Instinct* ในปี 1992 กับไมเคิล ดักลาส 

เธอเคยได้รับการเสนอชื่อเข้าชิงรางวัลลูกโลกทองคำ ในฐานะนักแสดงหญิงยอดเยี่ยม หลายครั้ง เช่น *The Specialist* (1994) กับซิลเวสเตอร์ สตอลโลน และเรื่อง *The Quick and the Dead* (1995) กับจีน ฮอกแมน เธอประสบความสำเร็จจากการแสดงในภาพยนตร์เรื่อง *Casino* (1995) ที่แสดงกับโรเบิร์ต เดอนีโร และยังได้รับการเสนอชื่อเข้าชิงรางวัลออสการ์อีกด้วย หลังจากนั้นเธอก็มีผลงานแสดงภาพยนตร์อีก 2-3 เรื่อง ต่อมาเธอแต่งงานกับ บรรณาธิการหนังสือพิมพ์ที่ชื่อฟิล บรอนสเตน เธอมีลูกชาย คือโรน โจเซฟ

ปี 2020 ขารอน สโตน ได้แสดงใน แรทเช็ด จิตอำมหิต​

## อ้างอิง

หมวดหมู่:นักแสดงอเมริกัน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ผู้ที่ได้รับรางวัลเอมมี
หมวดหมู่:พุทธศาสนิกชนชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:บุคคลที่เคยนับถือลัทธิไซแอนโทโลจี
หมวดหมู่:บุคคลที่เปลี่ยนไปนับถือศาสนาพุทธ
หมวดหมู่:บุคคลจากรัฐเพนซิลเวเนีย
กรรไกรตัดเล็บ

200px|thumb|กรรไกรตัดเล็บแบบคาน มีตะไบเล็บขนาดเล็ก
**กรรไกรตัดเล็บ** เป็นอุปกรณ์เชิงกลใช้สำหรับตัดเล็มเล็บมือและเล็บเท้า กรรไกรตัดเล็บมักจะผลิตขึ้นจากโลหะ มีสองแบบคือประเภทคีมและประเภทคาน ทั้งสองประเภทเป็นของใช้ในบ้านโดยทั่วไป กรรไกรตัดเล็บส่วนมากมักจะมีเครื่องมืออย่างอื่นติดมาด้วย เช่นตะไบเล็บขนาดเล็ก มีดขนาดเล็ก เป็นต้น คมของกรรไกรอาจมีลักษณะเว้าหรือนูน ซึ่งกรรไกรแบบนูนถูกผลิตขึ้นมาเพื่อใช้ตัดเล็บเท้าโดยเฉพาะ หัวตัดอาจถูกสร้างขึ้นให้ตั้งฉากหรือขนานกับตัวกรรไกร หัวตัดแบบขนานใช้สำหรับบริเวณเล็บเท้าที่แบบตั้งฉากเข้าไปไม่ถึง หลังจากตัดเล็บแล้วสามารถใช้ตะไบเล็บขัดถูส่วนที่เป็นรอยหยักหรือส่วนที่ใช้กรรไกรตัดไม่ได้ออก

กรรไกรตัดเล็บอาจมีพลาสติกชนิดยืดหยุ่นปกคลุมทั้งหมด ซึ่งช่วยลดความน่ากลัวในสายตาของเด็ก โดยเฉพาะกับเด็กที่กลัวการตัดเล็บ กรรไกรตัดเล็บชนิดนี้เรียกว่า *กรรไกรตัดเล็บที่ปลอดภัยต่อเด็ก* (childproof)

กรรไกรตัดเล็บเป็นสิ่งประดิษฐ์ที่คิดค้นขึ้นโดย แชเพล คาร์เตอร์ (Chapel Carter) ใน ค.ศ. 1896

## อ้างอิง

หมวดหมู่:อุปกรณ์การแพทย์
หมวดหมู่:ของใช้ในบ้าน
บีกเกอร์

200px|thumbnail|บีกเกอร์ขนาดต่าง ๆ

**บีกเกอร์** () เป็นเครื่องมือทางวิทยาศาสตร์ที่ใช้ในห้องปฏิบัติการเพื่อบรรจุสารเคมีเพื่อให้ความร้อน ผสมสาร หรือทำปฏิกิริยากัน มีรูปร่างเป็นทรงกระบอกก้นแบน ปากแบะออกเล็กน้อยและมีจะงอยเพื่อช่วยในการเทสาร ขนาดของบีกเกอร์ที่พบได้โดยทั่วไปจะมีตั้งแต่ 50 มิลลิลิตร ไปจนถึง 5 ลิตร ซึ่งมักจะมีขีดบอกปริมาตรไว้ด้วย แต่มิได้มีจุดประสงค์ไว้เพื่อการตวงของเหลวได้อย่างแม่นยำ บีกเกอร์ที่นิยมใช้ในห้องปฏิบัติการทำจากแก้วทนไฟ และก็ยังมีชนิดที่ทำด้วยพลาสติกที่ไม่สามารถตั้งไฟได้แต่ราคาถูกกว่า แต่คุณสมบัติของบีกเกอร์แก้วก็ยังดีกว่า

## อ้างอิง

## ดูเพิ่ม

หมวดหมู่:อุปกรณ์ห้องปฏิบัติการ
หมวดหมู่:บรรจุภัณฑ์
วีลแชร์เรซซิ่ง

**วีลแชร์เรซซิ่ง** () คือ กีฬาที่คนพิการใช้รถวิลแชร์ แทนกีฬาวิ่งแข่งในกีฬาโอลิมปิก และ พาราลิมปิก

หมวดหมู่:กีฬาวีลแชร์
โจฮันเนสเบิร์ก

**โจฮันเนสเบิร์ก** (, ; ; ซูลูและ) เป็นเมืองที่ใหญ่ที่สุดในประเทศแอฟริกาใต้ และเป็นเมืองหลวงของจังหวัดเคาเต็ง อันเป็นเขตที่มั่งคั่งและเป็นแหล่งเศรษฐกิจที่ใหญ่สุดของแอฟริกาใต้ เป็นเขตเมืองใหญ่ติดอันดับ 40 ของโลก **โจฮันเนสเบิร์ก**เป็นเมืองที่มีประชากรมากที่สุดในประเทศแอฟริกาใต้ โดยมีประชากรทั้งสิ้น 5,538,596 คนและเป็นหนึ่งในสองเมืองระดับโลกของแอฟริกาที่เป็นที่รู้จักไปทั่วโลกนอกจากนี้โจฮันเนสเบิร์กยังเป็นเมืองใหญ่ที่สุดที่ตั้งอยู่บนดินแดนที่ไม่ถูกแวดล้อมด้วยทะเลสาบ แม่น้ำ และแหล่งน้ำอื่น ๆ อันเนื่องมาจากการอยู่บนที่สูงจึงมีหิมะตกเหมือนกับกรุงพริทอเรีย

ซอกเกอร์ซิตี () เป็นสนามกีฬาประจำเมืองโจฮันเนสเบิร์ก ใช้จัดการแข่งขันฟุตบอลโลก 2010 ในนัดเปิดสนามและนัดชิงชนะเลิศอีกด้วย

## เมืองพี่น้อง
*  เบอร์มิงแฮม, อังกฤษ
*  นิวยอร์ก, รัฐนิวยอร์ก สหรัฐอเมริกา
*  เซาเปาลู, บราซิล
*  ซีอาน, จีน
*  นครโฮจิมินห์, เวียดนาม

## อ้างอิง

หมวดหมู่:เมืองในประเทศแอฟริกาใต้
แมคบุ๊กโปร

**แมคบุ๊กโปร** () อยู่ในสายการผลิตคอมพิวเตอร์พกพาหรือคอมพิวเตอร์โน้ตบุ๊ค ผลิตและจัดจำหน่ายโดยบริษัท แอปเปิล ผู้ผลิตคอมพิวเตอร์ในชื่อที่รู้จักกันดีคือ แมคอินทอช (Macintosh) นั่นเอง แมคบุ๊กโปรนั่นเป็นเครื่องคอมพิวเตอร์ส่วนบุคคลที่อยู่ในสายการผลิตเครื่องคอมพิวเตอร์ขั้นสูง กลุ่มเป้าหมายทางการตลาดส่วนใหญ่เน้นไปในกลุ่มบุคคลในระดับสูงเนื่องจากราคาที่ค่อนข้างสูงนั่นเอง  และเป็นเครื่องโน้ตบุ๊คระดับสูงสุดในตระกูลของแมคบุ๊ก เปิดตัวครั้งแรก เมื่อวันที่ 10 มกราคม ค.ศ. 2006 ในงานแมคเวิร์ล คอนเฟอเรนซ์ แอนด์ เอกซ์โป (Macworld Conference & Expo) โดยแอปเปิล ซีอีโอของแอปเปิลคือสตีฟ จ๊อบส์จึงเปิดจำหน่ายแมคบุ๊กโปรในทันทีบน Apple Store Worldwide และเริ่มเปิดบริการส่งถึงบ้านในกลางเดือนกุมภาพันธ์ ค.ศ. 2006 แมคบุ๊กโปรนั้นถูกพัฒนามาจาก พาวเวอร์บุ๊ค จีโฟร์ (Power Book G4) ที่มีทัง 15 และ 17 นิ้วเช่นกัน สิ่งที่แมคบุ๊กโปรนั้นแตกต่างจากพาวเวอร์บุ๊คจีโฟร์ก็คือหน่วยประมวลผลกลางที่เปลี่ยนจากของเดิมคือพาวเวอร์พีซี จีโฟร์ (PowerPC G4)  แมคบุ๊กโปรจึงเป็นโน้ตบุ๊ครุ่นแรกของแอปเปิลที่ใช้ชิปเซ็ตIntel Core Duo และ Intel Core 2 Duo ของค่ายอินเทลในการประมวลผลแทน นั่นทำให้โน้ตบุ๊คของแอปเปิลสามารถใช้งานระบบปฏิบัติการจากค่ายไมโครซอฟท์ (Microsoft) อย่างไมโครซอฟท์วินโดวส์ (Microsoft Windows) ได้ด้วย

หากเปรียบเทียบกับเครื่อง iMac Core Duo แล้ว แมคบุ๊กโปรนั้นเป็นเครื่องคอมพิวเตอร์รุ่นแรกที่ใช้ชิปเซ็ตจากอินเทลในการประมวลผลแทนชิปเซ็ตตัวเดิมอย่างพาวเวอร์พีซี โดยการเปลี่ยนสร็จสมบูรณ์ลงในวันที่ 7 สิงหาคม ค.ศ. 2006 หลังจากที่แอปเปิ้ลได้เปิดตัวแมคบุ๊กโปรอินเทลไปแล้ว แอปเปิลยังได้ส่งเครื่องคอมพิวเตอร์รุ่นอื่นที่ใช้ชิปเซ็ตอินเทลตามมาอีกคือ แมคมินิ (Mac Mini)  ในวันที่ 28 กุมภาพันธ์ ค.ศ. 2006, แมคบุ๊ก (MacBook) ในสายการผลิตเดียวกันในวันที่ 16 พฤษภาคม ค.ศ. 2006, แมคโปร (MacPro) ในวันที่ 7 สิงหาคม ค.ศ. 2006 และ เอกซ์เซิร์ฟ (Xserve)  ในเดือนพฤศจิกายน ค.ศ. 2006 เป็นอันเสร็จสมบูรณ์ในการส่งเครื่องแมคอินเทลออกสู่ตลาด

แมคบุ๊กโปรที่ผลิตออกมานั้นมีอยู่สามรุ่น โดยแบ่งตามขนาดของจอภาพ โดยขนาด 15 นิ้วเปิดตัวครั้งแรกวันที่ 10 มกราคม ค.ศ. 2006, ขนาด 17 นิ้วเปิดตัวครั้งแรกวันที่ 24 เมษายน ค.ศ. 2006 และขนาด 13 นิ้วเปิดตัวครั้งแรกวันที่ 8 มิถุนายน ค.ศ. 2009

## รุ่นแรก

MacBook Pro 15 นิ้วรุ่นแรกเปิดตัวในวันที่ 10 มกราคม ค.ศ. 2006 โดย สตีฟ จ็อบส์ ที่งานแมคเวิร์ล คอนเฟอเรนซ์ แอนด์ เอกซ์โป ดีไซน์แรกเริ่มนั้นเอามาจาก PowerBook G4 แต่ใช้ชิพอินเทลแทนเพาเวอร์พีซี

MacBook Pro ทั้งรุ่น 15 นิ้วและ 17 นิ้วมีช่อง ExpressCard/34 มาแทนช่อง PC Card ใน PowerBook G4 มีพอร์ต USB 2.0 ทั้งหมด 2 พอร์ต และพอร์ต FireWire 400 ทั้งหมด 1 พอร์ต ส่วนรุ่น 17 นิ้วมีพอร์ต USB 2.0 ทั้งหมด 3 พอร์ต และพอร์ต FireWire 400 ทั้งหมด 1 พอร์ต ซึ่งภายหลังได้ใส่ FireWire 800 มาแทน FireWire 400 และ MacBook Pro ยังมีพอร์ต Gigabit Ethernet, Bluetooth 2.0 และ Wi-Fi 802.11a/b/g ซึ่งตอนหลังอัปเดตเป็น Bluetooth 2.1 และ Wi-Fi 802.11n และ MacBook Pro ยังมีเว็บแคม iSight และพอร์ตชาร์จไฟ MagSafe ขณะที่ PowerBook G4 ไม่มี

## คุณสมบัติ

### รุ่นปี 2006 - 2008

### รุ่นปี 2008 -2012

### รุ่นปี 2013 - 2015

### รุ่นปี 2016 - 2019 (Thunderbolt 3)

## อ้างอิง




## แหล่งข้อมูลอื่น

* เว็บไซต์อย่างเป็นทางการ

หมวดหมู่:แมคอินทอช
หมวดหมู่:ผลิตภัณฑ์ที่ออกในปี พ.ศ. 2549
รัฐเฮ็สเซิน

**รัฐเฮ็สเซิน** () หรือ **รัฐเฮสส์** () เป็นหนึ่งในสิบหกรัฐของประเทศเยอรมนี มีเนื้อที่ 21,110 ตารางกิโลเมตรแต่มีประชากรอาศัยอยู่แค่ 6 ล้านคน เมืองหลวงรัฐคือวีสบาเดิน เมืองที่ใหญ่ที่สุดของรัฐอยู่ใกล้กับเมืองฟรังค์ฟวร์ทอัมไมน์ ได้รับผลประโยชน์จากพื้นที่บริเวณแม่น้ำไรน์

## อ้างอิง

## แหล่งข้อมูลอื่น

* Official government portal
* Official hesse wiki 

เฮ็สเซิน
ถนนรถไฟ (เขตบางกอกน้อย)

[300px|thumb|บรรยากาศยามเย็นของถนนรถไฟ มุมมองไปทางด้าน[ถนนอิสรภาพ จะสังเกตเห็นทางลาดขึ้นสู่สะพานอรุณอมรินทร์ทางด้านขวาของภาพ]]
**ถนนรถไฟ** (Thanon Rotfai) เป็นถนนสายสั้นในเขตสถานีรถไฟธนบุรีของการรถไฟแห่งประเทศไทย ในพื้นที่แขวงบ้านช่างหล่อและแขวงศิริราช เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนสุทธาวาส ผ่านตลาดศาลาน้ำร้อน (ใหม่) ลอดใต้สะพานอรุณอมรินทร์ ซึ่งเป็นสะพานข้ามคลองบางกอกน้อยตามแนวถนนอรุณอมรินทร์ ผ่านวัดอมรินทรารามโดยแบ่งพื้นที่วัดออกเป็นสองส่วน ผ่านด้านหลังโรงพยาบาลศิริราช และสิ้นสุดที่สถานีรถไฟบางกอกน้อย (สถานีรถไฟธนบุรีเดิม) ริมฝั่งแม่น้ำเจ้าพระยา

## กายภาพ
* มี 2 ช่องจราจร ยกเว้นบริเวณทางลาดขึ้นและลงสะพานอรุณอมรินทร์มี 3 ช่องจราจร ไม่มีเกาะกลาง
* มีทางลาดเชื่อมต่อสะพานอรุณอมรินทร์ ประกอบด้วยทางขึ้นสะพานจากด้านถนนอิสรภาพ และทางลงสะพานไปยังด้านหลังโรงพยาบาลศิริราช
* มีเฉพาะเส้นทางออกจากถนนรถไฟเชื่อมต่อกับถนนอรุณอมรินทร์บริเวณแยกศิริราช แต่ไม่มีทางเข้าจากแยกศิริราช
ในอดีต ถนนรถไฟสามารถเชื่อมต่อกับถนนอรุณอมรินทร์ได้โดยตรง แต่ต่อมามีการก่อสร้างสะพานอรุณอมรินทร์ตามแนวถนนอรุณอมรินทร์ข้ามถนนรถไฟและคลองบางกอกน้อย เพื่อเชื่อมต่อกับสะพานสมเด็จพระปิ่นเกล้า ด้วยพื้นที่จำกัดทำให้สามแยกเดิมบริเวณจุดบรรจบถนนอรุณอมรินทร์เหลือเพียงถนน 1 ช่องทางข้างสะพานอรุณอมรินทร์ จากถนนรถไฟออกสู่ถนนอรุณอมรินทร์และแยกศิริราช ส่วนช่องทางเข้าสู่ถนนรถไฟได้เปลี่ยนเป็นทางยกระดับข้ามถนนรถไฟทั้งหมด
* มีทางลาดจากถนนรถไฟด้านถนนอิสรภาพขึ้นสู่สะพานอรุณอมรินทร์ และจากสะพานอรุณอมรินทร์ลงสู่ถนนรถไฟด้านหลังโรงพยาบาลศิริราช
ทางลาดขึ้นจากถนนรถไฟด้านถนนอิสรภาพบริเวณหน้าตลาดศาลาน้ำร้อน (ใหม่) เป็นทางที่สร้างขึ้นใหม่ ซึ่งช่วยแบ่งเบาการจราจรให้ผู้สัญจรจากแยกพรานนกสามารถใช้ถนนอิสรภาพมาขึ้นสะพานอรุณอมรินทร์จากถนนรถไฟได้โดยตรง ไม่ต้องผ่านถนนพรานนกและแยกศิริราชที่มีการจราจรคับคั่งและมีช่องทางจราจรจำกัด
* เมื่อปี พ.ศ. 2546 การรถไฟแห่งประเทศไทยได้มอบพื้นที่สถานีรถไฟธนบุรีเดิมริมแม่น้ำเจ้าพระยาให้แก่โรงพยาบาลศิริราชเพื่อพัฒนาเป็นศูนย์การแพทย์ระดับเอเชีย ปัจจุบันถนนรถไฟจึงสิ้นสุดเพียงจุดบรรจบทางลาดลงจากสะพานอรุณอมรินทร์ หลังวิหารหลวงพ่อโบสถ์น้อย ประตูหลังโรงพยาบาลศิริราช แต่ยังมีการก่อสร้างทางคู่ขนานขึ้นมาใหม่ขนาบพื้นที่ของการรถไฟฯ โดยต่อจากปลายถนนรถไฟเลี้ยววกกลับไปยังใต้สะพานด้านริมคลองบางกอกน้อย ผ่านด้านหลังตลาดศาลาน้ำร้อน (ใหม่) และชานชาลาสถานีรถไฟธนบุรี (ใหม่) ก่อนเข้ามาบรรจบกับปลายถนนอิสรภาพและถนนสุทธาวาส ซึ่งทางคู่ขนานถนนรถไฟสายนี้ ก็มีทางลาดที่วนขึ้นไปบรรจบถนนอรุณอมรินทร์บนสะพานอรุณอมรินทร์ด้วยเช่นกัน

## สถานที่สำคัญที่ถนนตัดผ่าน
* ท่ารถไฟ (เรือด่วนเจ้าพระยา)
* สถานีรถไฟธนบุรี (เดิม)
* โรงพยาบาลศิริราช
* วัดอมรินทรารามและวิหารหลวงพ่อโบสถ์น้อย
* คูเมืองกรุงธนบุรี
* ตลาดศาลาน้ำร้อน
* สถานีรถไฟธนบุรี (ใหม่)
* วัดฉิมทายิกาวาส
* บ้านเนินค่ายหลวง

ร
ร